Дондағы Ростовта ер аҫты үткәргестәре 1970-се—1980-се йылдарҙа төҙөлгән. Бишеһен төп урамдар киҫелешендә төҙөй башлағандар. Тәүге ер аҫты үткәүелен Театр майҙанында (Дондағы Ростов) 1969—1970 йылдарҙа Дондағы Ростовтың «Мостотряд № 10» ойошмаһы төҙөгән. Юрий Николаевич Лабинцев үткәргестәрҙең стеналарын көпләүгә етәкселек иткән. 7 оҫтанан торған бригада 1979 йылда ер аҫты үкәүелдәрен мозаикалы паннолар менән биҙәгән. Мозаика ҡулдан эшләнгән. Төп материал итеп Чехияла етештерелгән ҡәҙимге көпләү плиткаһы ҡулланылған. Мозаика эшләүҙә ҡулланыр өсөн плиткаларҙы төрлөсә эшкәрткәндәр — буяғандар, яндырғандар һәм киҫкәндәр. Шунан һуң керамика картиналары яһала башлаған. Мозаикаларҙың төп сюжеттары — балалар тормошо, бала тыуғандан башлап, мәктәпте тамамлағансыға тиклемге осор һәм тарихи ваҡиғалар.